**Fordító és tolmács 2024/2025**

A BA szintű képzést a hallgatók záróvizsgával zárják. A vizsgát a Sapientia EMTE MHK szervezi.

**A záróvizsga két részből áll:**

1: nyelv- és szakspecifikus **írásbeli vizsga** a megadott tematika és szakirodalom alapján;

2: szakdolgozat **nyilvános megvédése** az államvizsga-bizottság előtt.

1. Az írásbeli dolgozatra a honlapon található tematika és szakirodalom alapján kell felkészülni. Az értékelés előre megállapított pontozási rendszer alapján történik. Az írásbeli nyelve magyar, román, valamint szakspecifikus (angol/német).

2. A szakdolgozat nyelve lehet szakspecifikus (angol/német), illetve román. A szakdolgozathoz csatolni kell a hallgató és az irányító tanár által is aláírt eredetiségi nyilatkozatot. A szakdolgozat nyilvános védése a dolgozat nyelvén történik. A bizottsági tagok kérdéseire a kérdés megfogalmazásának nyelvén kell válaszolni. A szakdolgozatot a bizottság tagjai értékelik, a védés jegye a tagok által adott értékelések számtani középarányosa. A szakdolgozat védésére csak az a hallgató jelentkezhet, aki az írásbelin megszerezte az átmenő jegyet (minimum 5-öst).

A záróvizsga végső jegye: az írásbeli vizsgán szerzett jegy és a szakdolgozat védésére kapott jegy számtani középarányosa. A hallgatónak mindkét vizsgán minimum 5-ös (ötös) minősítést kell szereznie. A záróvizsga akkor számít sikeresnek, ha a hallgató végső jegye elérte a 6-os (hatos) minősítést.

**A tematika és szakirodalom itt olvasható.**